钦定古今图书集成/理学汇编/经籍典/第090卷 > 《稽类赞》前人
## 钦定古今图书集成/理学汇编/经籍典/第090卷 > 《稽类赞》前人

八卦之象，《说卦》已全。考之于经，其用弗专。彖以情言，
象以像告。惟是之求，斯得其要。乾健天行，坤顺地从。
震动为雷，巽入木风，坎险水泉，亦云亦雨。离丽文明，
电日而火。艮止为山，兑说为泽。以是举之，其要斯得。
凡卦六虚，奇偶殊位。奇阳偶阴，各以其类。得位为正，
二五为中，二臣五君。初始上终，贞悔体分爻以位应，
阴阳相求，乃得其正。凡阳斯淑，君子居之。凡阴斯慝，
小人是为。常可类求，变非例测，非常曷变。谨此为则。